# Venecijanska laguna

Venecija s lagunom| Svjetska baština UNESCO-a |
|  |
|  Italija |
| Registriran | 1987. (11. zasjedanje) |
| Vrsta | Kulturno dobro |
| Mjerilo | i, ii, iii, iv, v, vi |
| Ugroženost | no |
| Referenca | UNESCO |

**Venecijanska laguna** (talijanski: *Laguna Veneta*) je zatvoreni zaljev u venecijanskom zaljevu u Jadranskom moru u kojem se nalazi grad Venecija.

## Hidrografija

Venecijanska laguna proteže se od rijeke Sile na sjeveru do rijeke Brente na jugu, ima površinu od oko 550 km ². Od toga je oko 8% tvrdo i suho tlo, u to je uključena i Venecija i mnoštvo manjih otočića. Oko 11% površine je trajno pokriveno otvorenim vodama, i kanalima, dok se oko 80% površine sastoji se od blatnih pličina i slatina. Laguna je najveća močvara u Sredozemlju.

Laguna je povezana s Jadranskim morem s tri ulaza: kod otoka Lido di Venezia (ulaz u Mestre i Veneciju), kod luke *Malamocco* i kod grada Chioggie. Laguna ima visoke oscilacije u razini vode, najekstremnije su za proljetnih plima poznatih kao *Acqua Alta* (talijanski: *visoka voda*), koje redovito poplave veći dio Venecije.

Venecijanska laguna je najveći ostatak jednog puno većeg sustava laguna i riječnih estuarija koji se je u doba Rima prostirao od Ravenne na jugu, do Trsta na sjeveru. U V st. i VI st. na otoke u laguni je zbog sigurnosti bježalo romanizirano stanovništvo sjeverne Italije, pred provalama barbarskih naroda. Kasnije su u zaštiti lagune, uspjeli stvoriti moćnu Mletačku republiku.

Pogled na otočić Torcello iz lagune
Laguna je geološki nastala negdje oko 7 000. - 6 000. godina pne. godina, kada je naglo topljenje leda poplavilo ravne obale gornjeg Jadrana. Taloženje riječnih sedimenata nadoknadilo je potapanje obale, a uzduž čitave morske obale oko ušća rijeke Po svi zaljevi i lagune, postupno su dobili pješčane sprudove prema otvorenom moru.

Današnja laguna je rezultat velikih ljudskih intervencija. U 15. i 16. stoljeću, Mlečani su počeli sa velikim meliracionim radovima da spriječe pretvaranje lagune u močvaru, time su spriječili prirodnu evoluciju lagune. Crpljenje pitke vode za Venecijanski vodovod iz velikog podzemnog jezera slatke vode ispod Venecije od 19. stoljeća ubrzalo je potonuće grada Venecije u vode lagune.

## Upravna podjela

Teritorij Venecijanske lagune nalazi se gotovo u cijelosti unutar provincije Venecije i podijeljen je uglavnom između gradova: Venecija, Chioggia i Cavallino-Treporti , manji dijelovi pripadaju gradovima: Jesolo, Quarto d'Altino, Mira, Campagna Lupia.
Nadležnost nad vodama u Laguni imaju Lučke kapetanije u Veneciji i Chioggi i Talijanski magistrat za vode.

## Otoci lagune

Izvorno mnogi otoci u laguni bili su močvarni, i nepogodni za ljudsko stanovanje, ali su postupno odvodnjom i kanaliziranjem voda, isušeni i kasnije naseljeni. Mnogi manji otoci u laguni su potpuno umjetni.

Pogled iz zraka na Venecijansku lagunu sa bezbroj otočića i Venecijom u sredini
Otočić San Giorgio Maggiore

|  |  |
| --- | --- |
| *Najveći otoci venecijanske lagune:** Venecija 5.17 km²
* Sant Erasmo 3.26 km²
* Murano 1.17 km²
* Chioggia 0.67 km²
* Giudecca 0.59 km²
* Mazzorbo 0.52 km²
* Torcello 0.44 km²
* Sant’Elena 0.34 km²
* La Certosa 0.24 km²
* Burano 0.21 km²
* Tronchetto 0.18 km²
* Sacca Fisola 0.18 km²
* Isola Di San Michele 0.16 km²
* Sacca Sessola 0.16 km²
* Santa Cristina 0.13 km²

*Pješčani otoci lagune:** Lido di Venezia
* Sottomarina
* Pellestrina
 | *Ostali manji otoci lagune:** Lazzaretto Nuovo
* Lazzaretto Vecchio
* Poveglia
* La Salina
* San Clemente
* San Francesco del Deserto
* San Giorgio in Alga
* San Giorgio Maggiore
* San Lazzaro degli Armeni
* Santa Maria della Grazia
* San Pietro di Castello
* San Servolo
* Santo Spirito
* Vignole
 |

### Utvrđeni otoci

* Campalto
* Buel del Lovo
* Tessera
* Carbonera
* Campana o Podo
* Ex Poveglia
* Trezze
* Fisolo

### Nestali otoci

* Ammiana
* Costanziaco
* San Marco in Boccalama
* Vigilia

## Reference

## Vanjske veze

* Atlas lagune (`en`), (`it`)
* SIL - Sistema Informativo della Laguna di Venezia (`it`)
* Informacije o laguni Arhivirano 2004-08-20 na Wayback Machine-u (`en`)
* MILVA - Interaktivna karta Venecijanske lagune Arhivirano 2010-03-28 na Wayback Machine-u